Vendsyssel Håndbold vil ikke afvise at kigge efter forstærkninger i Aalborg.

Direktør for Aalborg Håndbold Jan Hansen var 2011 en del af Aalborg DH, der mandag er blevet smidt ud af håndboldligaen. Nu er han direktør for Vendsyssel Håndbold og afviser ikke at det nordjyske 1. divisionshold vil kigge efter forstærkning hos Aalborg DH. - Nu er nyheden jo så ny, men vi kigger på hvad der er at gøre. Og hvis de har lyst til at spille i Vendsyssel, skal de også være velkomne til at ringe, siger Jan Hansen. Anne Hyldal er i øjeblikket knæskadet, og kan klubben finde en erstatning for hende, så resten af holdet aflastes, er direktøren bestemt ikke afvisende. - Men det handler også om, hvad de koster. Vi spiller jo altså kun 1. division. Aalborg DH's udelukkelse betyder dog ikke kun at Jan Hansen kigger ekstra på telefonen. Udelukkelsen er ærgerlig. - Jeg har en underlig fornemmelse i maven. Nu har jeg selv brugt så mange år derude, synes altså, det er mærkeligt. Det er svært at forklare. - Det er rigtig ærgerligt, at vi ikke har et ligahold i Nordjylland længere, og det tror jeg, der er rigtig mange, der synes. Der er rigtig mange, der har været inde omkring Aalborg DH.